《莱石翁枉顾留宿听雨》
清代·李崧

门掩湖村静，堂幽落叶深。青镫风雨夜，白首故人心。

志在留长剑，囊空挟古琴。来春毋爽约，掉臂入山林。

作者简介：江苏无锡人，字静山，号芥轩。布衣，隐居不仕。居鹅湖之洗香园。工诗，善画芦雁。年七十余，两目尽盲，犹口占诗，令幼孙书之。八十余始卒，约在乾隆初年。有《芥轩诗集》、《浣香词》。